**TEMA DE CONCURS**

pentru

**CONCURSUL DE PROIECTE**

**“Ambulanța pentru Monumente - Margaretelor nr 17-18”**

**1. DENUMIREA LUCRĂRII:** CONCURS DE PROIECTE “ Ambulanța pentru Monumente - Margaretelor nr 17-18”

**2. BENEFICIAR:** Municipiul Tîrgu Mureș

**3. TERMEN FINAL DE ELABORARE:** 90 zile din momentul declanșării concursului de proiecte

**4. NECESITATEA ȘI SCOPUL LUCRĂRII:**

**NECESITATEA LUCRĂRII:**

Clădirile din Tîrgu Mureș, str. Margaretelor, nr. 17-18, cu codul **LMI MS-II-m-B-15517**, respectiv **MS-II-m-B-15518** se află într-o stare de degradare avansată, la un pas de colaps. Pentru evitarea distrugerii unei părți valoroase al patrimoniului construit, acțiunea urgentă este esențială.

Pentru salvarea acestora este nevoie de acțiunea imediată a autorităților locale și presupune consolidarea, restaurarea, totodată adaptarea lor la nevoile comunității locale. Orice lucrare de restaurare de succes pe termen lung înseamnă și revitalizarea și reintroducerea monumentului în circuitul cultural și economic. Altfel, dacă nu sunt în folosință, se ve ajunge iarăși la deteriorarea lor în 10-20 de ani, așadar analizarea posibilităților de exploatare devine la fel de importantă ca restaurarea propriu zisă.

**SCOPUL LUCRĂRII:**

Scopul lucrării este obținerea de proiecte pentru valorificarea monumentelor studiate în contextul nevoilor comunitare actuale prin: reintroducerea clădirilor în viața comunității prin găsirea unei sau mai multor funcțiuni sustenabile din punct de vedere economic și social, restaurarea, completarea și adaptarea ansamblului noului/noilor funcțiuni. Spațiile propuse pot găzdui atât funcțiuni sociale, comerciale cât și funcțiunile aferente instituțiilor administrației publice locale.

Concursul încurajează **sustenabilitatea, calitatea tehnică și creativitatea soluțiilor, acestea fiind criterii de bază în evaluarea proiectelor.**

**5. DATE PRIVIND AMPLASAMENTUL SITUAȚIEI EXISTENTE ȘI PRINCIPALELE OBIECTIVE PROPUSE**

Clădirile din Tîrgu Mureș, str. Margaretelor, nr. 17-18 aflate în administrarea SC LOCATIV SA figurează pe **Lista Monumentelor Istorice** cu codul **LMI MS-II-m-B-15517**, respectiv **MS-II-m-B-15518,** sunt monumente istorice de o calitate deosebită în arhitectura orașului. Conform datelor istorice, au fost construite ca locuinţe pentru muncitorii fabricii de mobilă „Székely és Réti”, situată în apropiere. Importanța caselor este în primul rând una artistică, reprezintă o reușită combinație a soluțiilor arhitecturii vernaculare cu elemente de stil istoriste. Șarpantele înalte cu frontoanele învelite cu șindrilă, preluate din arhitectura populară, sunt caracteristice creației renumiților arhitecți Toroczkai Wigand Ede sau Kós Károly, activi în oraș dinainte de primul război mondial.

OBIECTIVE

**Concurenții vor face propuneri cu privire la următoarele aspecte importante pentru beneficiar:**

* Funcțiuni sustenabile din punct de vedere economic și social (acestea ar putea fi: funcțiuni sociale, comerciale cât și funcțiunile aferente instituțiilor administrației publice locale)
* Reintroducerea clădirilor în viața comunității – ansamblul restaurat să fie atractiv și din alte motive decât valoarea arhitecturală și istorică
* Punerea în valoare și restaurarea monumentelor – restaurarea corectă cu păstrarea și punerea în valoare a caracteristicilor stilului specific, care conferă caracterul deosebit clădirilor
* Adaptarea la funcțiunile noi – reorganizarea spațiilor interioare în așa fel încât să corespundă exigențelor noilor funcțiuni; extinderi, anexe potrivite
* Accesibilizarea clădirilor pentru circulația alternativă – persoane cu dizabilități, biciclete, etc.
* Alte aspecte la libera alegere a concurentului / echipei concurente

**6. PARTICIPANȚII LA CONCURS**

- Concurenții pot fi birouri individuale de arhitectură, asocieri constituite de birouri individuale de arhitectură, societăți civile de arhitectură sau alte forme legale de exercitare a profesiei de arhitect, potrivit legislației naționale a statului de proveniență sau persoane juridice (societăți comerciale de proiectare) din România sau din alte țări, fie individual sau în asociere. În cazul unei asocieri, liderul acesteia va înscrie proiectul în concurs

- Concurenții persoane juridice vor avea obligatoriu ca asociat sau angajat un arhitect cu drept de semnătură, membru al Ordinului Arhitecților din România sau al unei organizații similare din țara sa, care exercită legal profesia de arhitect potrivit legislației naționale a statului de proveniență. Individual sau prin asociere, concurenții trebuie să dețină capacitatea de încheiere a unui contract de servicii de proiectare pe teritoriul României, capacitate ce va trebui dovedită în fața Promotorului, în cazul câștigării concursului.

- Se recomandă ca echipele să aibă în componenţa lor și: urbanişti, peisagiști, designeri, artiști plastici, sociologi, istorici, ingineri sau persoane cu altfel de pregătire considerată de către participanți ca fiind relevantă pentru propunerea elaborate, din țară sau străinătate.

**7. PREZENTAREA PROIECTELOR**

Fiecare proiect va cuprinde într-un unic ambalaj/tub următoarele:

**a)** - planșe A0 rulate în ambalaj/tub;

**b)** - deviz estimativ al serviciilor de proiectare şi calendarul aferent pentru fiecare fază

de proiectare în parte (SF/DALI, PUZ (daca este necesar), PAC + POE, PT + DDE, asistenţă

tehnică), redactat pe hârtie albă format A4. Devizul va avea valorile exprimate în LEI,

fără TVA. (folosind cursul BNR din data lansării pe SEAP). Devizul va constitui baza

de negociere pentru încheierea contractului de servicii de proiectare cu câștigătorul

concursului; Lipsa devizului va conduce la descalificare. Devizul nu trebuie să

depășească valoarea plafonului maxim estimat.

**c)** - un plic secretizat (lipit) din hârtie albă, opac, format A4 conținând:

- formularele de participare;

- formularul de identitate, format A4, tipărit pe hârtie albă, care va fi folosit de

Organizatori pentru Expoziția Concursului;

- memory stick/ card de memorie USB/ CD/ DVD, conținând:

- imaginile planșelor micșorate

format .jpg, rezoluție 72 dpi, pentru publicarea online;

format .jpg, rezoluție 150 dpi, pentru catalogul concursului

- textul de prezentare a soluției propuse în format .doc

- formularul de participare în format .doc

- devizul estimativ in format .doc.

Proiectele se vor prezenta pe planșe A0 (841x1189 mm), din hârtie albă, paginate pe verticală, necașerate pe suport rigid.

**Acestea vor cuprinde:**

- Evidențierea viziunii de ansamblu - un plan general sc 1:1000 cu explicarea

elementelor conceptuale care stau la baza proiectului propus

- Planuri si secțiuni – la alegerea concurenților

- Perspective - la alegerea concurenților

- Evidențierea conceptului de amenajare al ansamblului (structural, volumetric, estetic –

schițe / scheme funcționale, perspective etc.) corelat cu atitudinile alese pentru:

amenajarea funcțională si arhitecturală;

- textul de prezentare a soluției propuse

- Orice alte desene considerate reprezentative pentru a completa și a argumenta ideea propusă (studii fotografice, schițe, crochiuri, colaje, diagrame și scheme explicative)

**NOTĂ**

- toate piesele desenate pot fi reprezentate prin orice mijloace grafice 2d și 3d.

- Planșele vor fi numerotate în colțul din dreapta jos – format: “nr. pagina / total

pagini” (ex: 1/6, 2/6, 3/6 …).

- Planșele vor conține, în partea de sus, titlul: CONCURSUL DE PROIECTE “ Ambulanța pentru Monumente - Margaretelor nr 17-18”

Planșele proiectului vor fi rulate și introduse într-un ambalaj sau tub. Nu se admit planșe

pliate.

**8. CRITERII DE ATRIBUIRE**

**A.** **Viabilitatea, raţionalitatea şi sustenabilitatea funcțiunilor propuse** – 30% din evaluarea finală (maxim **30** puncte)

Se calculează prin suma punctelor acordate de juriu pentru următoarele aspecte:

- A1 – Gradul de viabilitate a soluţiei propuse privind sustenabilitatea economică și socială (maxim 10 puncte);

- A2 – Atractivitatea soluției propuse pentru un grup țintă cât mai larg (maxim 10 puncte);

- A3 – Propunerea de soluţii eficiente în raport preţ/calitate (maxim 10 puncte);

**B. Calitatea restaurării –** 30% din evaluarea finală (maxim **30** puncte)

Se calculează prin suma punctelor acordate de juriu pentru următoarele aspecte:

- B1 – Corectitudinea restaurării arhitecturale din punct de vedere profesional (maxim 10 puncte);

- B2 – Punerea în valoare a caracteristicilor stilului specific (maxim 10 puncte);

- B3 – Evidențierea diferențelor dintre elementele originale și cele adăugate ulterior: elemente de construcții, extinderi, anexe (maxim 10 puncte);

**C.** **Creativitatea, originalitatea** şi calitatea peisagistică / arhitecturală / artistică

a propunerilor – 25% din evaluarea finală (maxim **25** puncte)

Se calculează prin suma punctelor acordate de juriu pentru următoarele aspecte:

- C1 - Crearea unei simbioze între caracterul şi istoria locului şi nevoile contemporane

(maxim 10 puncte);

- C2 - Prezenţa unor soluţii originale privind intervenţiile propuse pentru obiectivele detaliate la cap. 5 din tema de proiectare (maxim 10 puncte);

- C3 - Caracterul spaţiului rezultat în urma intervenției propuse şi atmosfera generală a intervenției (maxim 5 puncte);

**D**. **Atingerea obiectivelor propuse prin temă** – 10% din evaluarea finală (maxim **10** puncte)

Evaluează pe o scară de 1 la 10 gradul de soluţionare a celor 6 obiective menţionate în

cap. 5 din tema de proiectare.

**E**. **Calitatea și claritatea reprezentării ideilor** astfel încât să ilustreze capacitatea

concurentului de a pune în operă proiectul propus – 5% din evaluarea finală (maxim **5** puncte)

Evaluează pe o scară de 1 la 5 capacitatea concurentului de a pune în operă proiectul

propus.

ALGORITMUL DE CALCUL

A+B+C+D+E = (A1+A2+A3)+(B1+B2+B3)+(C1+C2+C3)+D+E = 30+30+25+10+5 = 100 puncte maxim posibile

**9. PREMII**

Premiile acordate sunt:

Premiul I: 50.000 lei

Premiul II: 10.000 lei

Premiul III: 5.000 lei

**10. ANEXE**

Beneficiarul va pune la dispoziție, pentru fundamentarea soluțiilor:

• Extrasul de carte funciară al imobilelor

• Studiu istoric

• Releveu arhitectural

• Studiu microbiologic

• Ridicare topo, ortofoto cu aria de studiu și zona sa de influență.

• PUG Tîrgu Mureș, Reactualizare PUG:

- Studiu de fundamentare Cadrul Construit

- Studiul Arheologic privind siturile arheologice reperate și zona lor de

protecție aflate pe teritoriul municipiului Tîrgu Mureș